Limpopo-skool aan die brand gesteekFoto: SAPD, Limpopo ŉ Brand is Vrydagoggend gestig in die administrasiegebou van Shondoni Secondary School in Vuwani buite Thohoyandou in Limpopo. Brig. Motlafela Mojapelo, woordvoerder van die polisie, het gesê die brand is omstreeks 05:16 gesig. “Die polisie is na die toneel ontbied. Die skoolhoof is eerste in kennis gestel van die brand by die skool. Met die beamptes se aankoms by die toneel is die gebou reeds afgebrand.” ŉ Voorlopige ondersoek dui daarop dat die verdagtes by die veiligheidshek van die gebou ingebreek en toe die brand gestig het. Die volgende eiendom is in die brand verwoes: – vier rekenaars – drukkers – ŉ kluis – staalkabinet – alle slotte is ook beskadig. “Die waarde van die eiendom wat beskadig is, insluitend die gebou, is ongeveer R1,2 miljoen. Die motief vir die voorval is nog nie bekend nie. Die polisie se ondersoek duur voort.” Mojapelo het gesê niemand is nog in hegtenis geneem in verband met die voorval nie.